آوریلین 7-ده تورکیه شامپیوناتی‌نین 33-جو تورو چرچیوه‌سینده کئچیریلن قارشیلاشمادا "بشیکتاش" دوغما میداندا "آلانیاسپور"و قبول ائدیب.
قارشی‌لیق‌لی هوجوم‌لار شرایطینده کئچن گؤروشده میدان صاحیب‌لری قوناق‌لارین قاپی‌سیندان اوچ جاواب‌سیز توپ کئچیریب. اویوندا وورولان قول‌لارین مؤلف‌لری جنک توسون، راچید قززال و کوین اولوب.
گونون دیگر موسابیقه سینده ایسه "سیواس سپور" سفرده "آنتالیاسپور"و 4:2 حسابی ایله اودوب. "گنجلربیرلیگی" - "ارضروم سپور" و "کونیاسپور" - "آنکاراگوجو" موسابیقه لری 1:1 حساب‌لی برابرلیکله باشا چاتیب.
حاضیردا تورکیه سوپرلیگی‌نین تورنیر جدولینه 67 امتیازلا "بشیکتاش" باشچی‌لیق ائدیر. ایکینجی پیلله‌ده 62 امتیاز توپلایان "فنرباغچا"، اوچونجو پیلله‌ده ایسه 61 امتیازا مالیک اولان "قالاتاسارای" قرارلاشیب.
قئید ائدک کی، یئنی مؤوسومده سوپرلیگده 21 تیم یاریشیر. 33-جو توردا "قالاتاسارای" استراحت ائدیب.
